
స్టైలిష్ స్టార్ అల్లు అర్జున్ ప్రస్తుతం వక్కంతం వంశీ దర్శకత్వంలో `నా పేరు సూర్య` సినిమాలో నటిస్తున్నాడు. ఈ  సినిమా షూటింగ్ ప్రస్తుతం శరవేగంగా జరుగుతోంది. ఈ సినిమా తర్వాత బన్నీ ఓ కొత్త దర్శకుడితో సినిమా చేయబోతున్నాడట. అనూప్ రెడ్డి అనే నూతన దర్శకుడు చెప్పిన కథ నచ్చడంతో ఆ సినిమా చేసేందుకు బన్నీ అంగీకరించాడట. బాక్సింగ్ నేపథ్యంతో ఈ సినిమా ఉంటుందని సమాచారం. కాగా, ఈ సినిమా గురించి మరో వార్త ప్రచారంలోకి వచ్చింది.ఈ సినిమాతోనే బన్నీ నిర్మాతగా కూడా మారుతున్నాడట. బన్నీ తండ్రి అల్లు అరవింద్ `గీతా ఆర్ట్స్` పేరిట సినిమాలు నిర్మిస్తుంటారు. ఇప్పుడు బన్నీ సొంతంగా కొత్త బ్యానర్ ఏర్పాటు చేస్తున్నట్టు సమాచారం. ఇకపై బన్నీ చేయబోయే సినిమాలోన్నీ ఆ బ్యానర్లోనే అని తెలుస్తోంది. ప్రస్తుతం చేస్తున్న `నా పేరు సూర్య` ఏప్రిల్లో విడుదల కానుంది. ఆ నెలలోనే అనూప్ రెడ్డి సినిమాను మొదలుపెట్టాలనే యోచనలో బన్నీ ఉన్నాడట.

stylish star allu arjun prastutam vakkantam vamshee darsakatvamlo `naa paeru suurya` cinemalo natistunnadu. ee  sinima shooting prastutam saravegamgaa jarugutondi. ee sinima tarvaata bannee oo kotta darsakudito sinima cheyabotunnadata. anoop reddi ane noothana darsakudu cheppina katha nachadamtho aa sinima chesenduku bannee angeekarinchaadata. baxing nepathyamtho ee sinima untundani samacharam. kaga, ee sinima gurinchi maro vaarta prachaaramloki vachindi.ee cinimatone bannee nirmaatagaa kuudaa maarutunnaadata. bannee tandri allu aravind `geetaa arts` paerita cinimaalu nirmistuntaaru. ippudu bannee sontamgaa kotta byanar erpaatu chestunnattu samacharam. ikapai bannee cheyaboye cinemalonni aa banarlone ani telustondi. prastutam chestunna `naa paeru suurya` eprillo vidudala kaanundi. aa nelalone anoop reddi sinimaanu modalupettaalane yochanalo bannee unnadata.